田嵓

田嵓（），字景瞻，号南山，福建泉州府晉江縣人，明朝政治人物。

 生平 
早年求學于蔡虚斋。成化二十二年（1486年），中式丙午科鄉試舉人。弘治六年（1493年）癸丑科進士，授南京戶部主事，榷杭州北关，以廉谨著稱。升任南京吏部验封司郎中，升湖广宝庆府知府，賑濟災荒有功。以親老乞歸養。嘉靖年間，進階中大夫。卒年七十八。《晋江县志(道光版)》（卷之三十八　人物志名臣之二）：田嵓，字景瞻，号南山，受易于蔡虚斋。成化丙午举人。肄业成均，司业刘震试其文，惊曰：“学有渊源，文以理胜，其深于易乎？”命诸子弟师事之。弘治癸丑登进士。假归省亲，与弟昆讲学资寿寺。泉士师之，多所造就，掇科第者十八人。授南京户部主事，榷杭州北关，以廉谨著。擢南京吏部验封司郎中，升湖广宝庆知府。兴学恤刑，留心抚字。岁饥发廪施粥。楚地闲旷，发金买麦种，教民树种麦。秋至，民相语曰：“生我者田父也。”以亲老，乞归养。事亲愉婉笃至。既执丧，服闕，筑室城北，与欧阳室相望。凿池植柳，静坐终日，息机颐气，外事屏不闻也。有司重其行义，为善俗坊表之。嘉靖中，奉诏进阶中大夫。年七十八，卒。郡人请祀乡贤。

 家族 
曾祖田惟冀；祖父田畯；父田隆，母董氏。重庆下。兄田巒。弟田崑、田嵩。

参考文献

Category:成化二十二年丙午科福建鄉試舉人
Category:南京戶部主事
Category:南京吏部郎中
Category:明朝寶慶府知府
Category:晉江人
Y